**VISPĀRĪGĀ VIENOŠANĀS**

**par preču piegādi**

Daugavpilī Nr.\_\_\_\_\_\_\_\_\_\_

Sabiedrība ar ierobežotu atbildību “Daugavpils ūdens” reģistrācijas Nr.41503002432, adrese Ūdensvada iela 3, Daugavpils (turpmāk – Pasūtītājs), valdes locekļa Ģirta Kolendo personā, kas rīkojas uz Statūtu pamata, no vienas puses,

un

Izpildītāji, kuri ieguvuši tiesības noslēgt vispārīgo vienošanos, pamatojoties uz iepirkumu komisijas lēmumu, kas pieņemts iepirkuma procedūras „\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (turpmāk - Iepirkums) ietvaros:

1) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

2) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*).

turpmāk tekstā visi kopā saukti par Līdzējiem, noslēdz šo vispārīgo vienošanos (turpmāk – Vienošanās).

1. **Vienošanās mērķis un priekšmets**
   1. Vienošanās ir paredzēta kārtība*,* kādā Vienošanās darbības laikā Pasūtītājs no Vienošanos noslēgušo Izpildītāju loka izvēlēsies Izpildītājus, ar kuriem tiks slēgti attiecīgi Preču piegādes tiesiskie darījumi, kā arī šo tiesisko darījumu sastāvdaļas, to skaitā, bet ne tikai, noteikumi attiecībā uz tiesiskā darījuma priekšmetu, piegādes termiņu, cenu, garantijas, kvalitātes jautājumiem.
   2. Vienošanās priekšmets ir <\_\_\_\_\_\_\_\_\_\_\_\_\_\_\_\_\_\_\_\_\_\_> (turpmāk – Prece, Preces) piegādes pakalpojumi saskaņā ar iepirkuma grozu un atbilstoši Pasūtītāja vajadzībām. Pasūtītājs ir tiesīgs pasūtīt citu iepirkuma grozā neminētu, bet līdzīgu vai funkcionāli saistītu preču piegādi.
   3. Vienošanās cena ir **\_\_\_\_\_\_ EUR** (*summa vārdiem*) bez pievienotās vērtības nodokļa (turpmāk – PVN). PVN tiek aprēķināts un maksāts atbilstoši Latvijas Republikas normatīvajos aktos noteiktajai kārtībai.
   4. Pasūtītājam ir tiesības vienpusēji palielināt Vienošanās cenu, informējot par to Izpildītājus.
   5. Piegādes vieta ir SIA “Daugavpils ūdens”, Ūdensvada iela 3, Daugavpils vai Izpildītāja mazumtirdzniecības vieta.
   6. Piegādes termiņš iepirkuma grozā minētām Precēm ir 7 (septiņas) dienas. Piegādes termiņš iepirkuma grozā neminētām, bet Izpildītāja katalogā esošām Precēm ir 10 (desmit) dienas.
2. **Vienošanās darbības laiks**
   1. Vienošanās darbības laiks ir **24 mēneši**, no tās spēkā stāšanās dienas. Vienošanās stājas spēkā **tās parakstīšanas brīdi.** Pēc vienošanās darbības izbeigšanās ikviena Puse ir atbildīga par jebkādu saistību izpildīšanu, kas līdz tam palikušas neizpildītas un Vienošanās tiek uzskatīta par spēkā esošu, cik tālu tas nepieciešams vēl neizpildīto saistību satura un apjoma noteikšanai.
3. **IZPILDĪTĀJU izvēles kārtība DARĪJUMU slēgšanai**
   1. Pasūtītājs izvēlas Izpildītājus, ievērojot Vienošanās noteiktās prasības.
   2. Izpildītājs nodrošina Pasūtītājam iespēju izmantot Online (tiešsaistes) katalogu Izpildītāja mājaslapā. Ja Izpildītājs nenodrošina Online (tiešsaistes) katalogu, tad iesniedz Pasūtītājam elektronisko katalogu *e-doc formātā ar EXCEL failu atbilstoši tehniskajā specifikācijā noteiktajam paraugam.*
   3. Izpildītāja Online (tiešsaistes) katalogs un/vai elektroniskais katalogs (turpmāk abi saukti arī – katalogs) tiek uzskatīts par Izpildītāja piedāvājumu šīs Vienošanās izpratnē.
   4. Ja iespējams Izpildītājs nodrošina Pasūtītājam iespēju veikt Pasūtījumu autorizējoties Izpildītāja mājaslapā. Ne vēlāk kā Vienošanās spēkā stāšanās dienā Izpildītājs piešķir Pasūtītājam piekļuves kodus, paroles un/vai citus nepieciešamos datus, kas nepieciešami autorizācijai Izpildītāja mājaslapā Pasūtījuma veikšanai.
   5. Izpildītājs iesniedz Pasūtītājam elektronisko katalogu vienu reizi mēnesī līdz mēneša 1.datuma plkst.12:00. Ja elektroniskais katalogs netiek iesniegts līdz noteiktajam laikam, tad spēkā esošas ir iepriekšējā katalogā norādītās cenas. Izpildītājs apņemas iesniegt elektronisko katalogu vismaz vienu dienu līdz tā spēkā stāšanās dienai, norādot kataloga spēkā stāšanās datumu.
   6. Izpildītājs savā katalogā nodrošina iepirkuma grozā iekļauto preču esamību.
   7. No Vienošanos noslēgušo Izpildītāju skaita Pasūtītājs Preces piegādei izvēlas vienu konkrētu Izpildītāju darījuma slēgšanai, kura cenu piedāvājums katalogā konkrētai Precei ir vislētākais, piemērojot fiksēto atlaides apmēru.
   8. Pasūtītājs iegādājas Preces no Izpildītāja kataloga par cenām, kādas norādītas Pasūtījuma izdarīšanas brīdī, piemērojot fiksēto atlaides apmēru, ņemot vērā, ka pozīcijām, kuras ir iekļautās piedāvājumu iepirkuma grozā, nav pārsniegtas maksimāli pieļaujamās cenas tekošajam periodam – tas ir piedāvājuma vienības cenas 12 mēnešu laikā no Vienošanās parakstīšanas brīža. Pēc 12 mēnešu perioda notecēšanās, ir pieļaujama vienības cenu indeksācija līdz 10% apmērā 12 mēnešu laikā periodā.
   9. Atlaides apmērs ir fiksēts Izpildītāju finanšu piedāvājumos un spēkā esošs visā Vienošanās darbības laikā. Atlaide tiek piemērota Pasūtītājam iegādājoties iepirkuma grozā minētas un neminētas Preces izmantojot Online (tiešsaistes) katalogu, elektronisko katalogu un iegādājoties Preces Izpildītāja mazumtirdzniecības vietā.
   10. Lai noslēgtu tiesisko darījumu, Pasūtītājs nosūta Izpildītājam Pasūtījumu par tajā noteikto Preču piegādi. Pasūtījums tiek veikts autorizējoties Izpildītāja mājaslapā vai tiek sūtīts elektroniski uz Izpildītāja norādīto e – pasta adresi.
   11. Pasūtījumā Pasūtītājs norāda Preces nosaukumu, apjomu, raksturojošos elementus, e – pasta adresi, uz kuru Izpildītājam ir jānosūt Pasūtījuma saņemšanas apstiprinājums. Pasūtījumā var norādīt arī citu informāciju, ja tas nepieciešams.
   12. Izpildītājs apstiprina Pasūtījuma saņemšanas faktu, nosūtot paziņojumu uz Pasūtītāja norādīto e – pasta adresi. Šāda paziņojuma nosūtīšanu Izpildītājs nodrošina līdz tekošās darba dienas beigām (plkst.16:30), ja attiecīgs Pasūtījums tika izsūtīts līdz plkst.12:00, vai līdz nākamās darba dienas plkst.12:00, ja attiecīgs Pasūtījums tika izsūtīts pēc plkst.12:00.
   13. Piegādes termiņš tiek skaitīts no dienas, kad abi Līdzēji ir akceptējuši tiesisko darījumu, proti, Pasūtītājs ir nosūtījis Pasūtījumu Izpildītājam un tas savukārt ir apstiprinājis Pasūtījuma saņemšanu pa e-pastu.
   14. Ja 2 (divu) darba dienu laikā no Pasūtījuma nosūtīšanas dienas no Izpildītāja netiek saņemts paziņojums, kas apstiprina Pasūtījuma saņemšanu, tad tiek uzskatīts, ka Izpildītājs saņēmis un apstiprinājis Pasūtījumu. Šajā gadījumā piegādes termiņš tiek skaitīts sākot ar 3 (trešo) darba dienu pēc Pasūtījuma nosūtīšanas dienas.
   15. Pasūtītājam nav pienākums Vienošanās darbības laikā iegādāties Preces no visām iepirkuma grozā norādītajām pozīcijām. Pasūtītājs pasuta Preces pēc nepieciešamības, ņemot vērā savas finansiālās iespējas. Jebkurā gadījumā Pasūtījuma izdarīšana ir Pasūtītāja tiesības nevis pienākums. Viena Pasūtījuma summa nevar būt mazāka par 50,00 EUR (piecdesmit *euro* 00 centi), šis nosacījums neattiecas uz pirkumiem Izpildītāja mazumtirdzniecības vietā. Vienošanās darbības laikā Pasūtītājs ir tiesīgs izdarīt neierobežotu Pasūtījumu skaitu, kamēr saskaņā ar Vienošanās pasūtīto Preču piegāžu kopējā vērtība (cena) nav sasniegusi Vienošanās cenu.
4. **PIEDĀVĀJUMU izvēle**
   1. Vērtējot Izpildītāju piedāvājumus, Pasūtītājs ņem vērā katra piedāvājumā norādītās katras Preces cenu, par kuru Pasūtītājs varētu iegādāties Preci no Izpildītāja, kā arī Pasūtītājs pārbauda tajā minēto Preču parametru un piegādes noteikumu atbilstību Pasūtītāja izvirzītajām prasībām.
   2. No piedāvājumiem, kuri atbilst Pasūtītāja izvirzītajām prasībām, par lētāko attiecībā uz konkrētu Preci tiek atzīts tāds piedāvājums, kurā norādītā noteiktās Preces cena pēc Izpildītāja finanšu piedāvājumā norādītās atlaides piemērošanas ir viszemākā.
5. **PREČu cena un norēķinu kārtība**
   1. Vienošanās laikā Pasūtītājs iegādājas Preces no izraudzītā Izpildītāja, kas piedāvājis noteiktai nepieciešamai Precei zemāko cenu, izdarot Pasūtījumu.
   2. Slēdzot tiesiskos darījumus, avansa maksājums netiek paredzēts un šis nosacījums nav maināms.
   3. Ja Pasūtītājs iegādājas Preci no Izpildītāja mazumtirdzniecības vietas, Līdzēji norēķinās par cenām, kuras attiecīgajai Precei ir norādītas Izpildītāja mazumtirdzniecības vietā, piemērojot tai Izpildītāja finanšu piedāvājumā norādīto fiksēto atlaides apmēru.
   4. Preču piegādes cena ir fiksēta Izpildītāja finanšu piedāvājumā un spēkā esoša visā Vienošanās darbības laikā.
   5. Attiecīgo Preču piegādes un šā pakalpojuma apmaksas procedūrā Līdzēji izmanto preču pavadzīmes-rēķinus, kurus Līdzēji paraksta, ja Pasūtītājs ir saņēmis pasūtīto Preci. Katrā preču pavadzīmē-rēķinā Izpildītājs norāda Iepirkuma un Vienošanās identificējošos datus, to skaitā (bet ne tikai) nosaukumu un numuru, Pasūtītājs ir tiesīgs atteikt pieņemt un/vai parakstīt preču pavadzīmi-rēķinu bez minētajiem rekvizītiem.
   6. Par piegādātajām Precēm Pasūtītājs ar Izpildītāju norēķinās ar bankas starpniecību. Ne vēlāk kā 30 (trīsdesmit) dienu laikā pēc kvalitatīvu un Pasūtītāja prasībām atbilstošu Preču piegādes un preču pavadzīmes-rēķina abpusējās parakstīšanas, Pasūtītājs pārskaita Izpildītāja bankas norēķinu kontā summu, kas ir vienāda ar attiecīgu piegādāto Preču vērtību (cenu).
   7. Ja Izpildītājs nepilda savas no Vienošanās izrietošas saistības, tas maksā līgumsodu 0,1% apmērā no attiecīga tiesiskā darījuma summas par katru saistību izpildes nokavējuma dienu, bet ne vairāk kā 10% no attiecīga tiesiskā darījuma summas.
   8. Ja Pasūtītājs nepilda savas no Vienošanās izrietošas saistības, tas maksā līgumsodu 0,1% apmērā no attiecīga tiesiskā darījuma summas par katru saistību izpildes nokavējuma dienu, bet ne vairāk kā 10% no attiecīga tiesiskā darījuma summas.
   9. Līgumsoda samaksa neatbrīvo Līdzējus no līgumsaistību izpildes. Līgumsoda piemērošana netiek uzskatīta par zaudējumu atlīdzību. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām.
6. **PREču PIEGĀDES, KVALITĀTES ATBILSTĪBAS PĀRBAUDEs UN ATGRIEŠANAS KĀRTĪBA**
   1. Izpildītājs piegādā pasūtītās un Pasūtītāja prasībām atbilstošās Preces Pasūtītāja darba laikā (darba dienās no plkst. 08.00 līdz plkst. 16.30), ievērojot piegādes termiņa nosacījumus saskaņā ar Vienošanos.
   2. Preces pieņemšana notiek Pasūtītāja pārstāvja klātbūtnē, piedaloties Izpildītāja pārstāvim. Par atklātiem trūkumiem vai savstarpējām pretenzijām tiek sastādīts akts. Pasūtītājs nepieņem Vienošanās nosacījumiem neatbilstošu Preci.
   3. Ja Preces pieņemšanas laikā jebkura no Pusēm konstatē, ka Prece ir bojāta, nekvalitatīva vai citādi neatbilst Vienošanās nosacījumiem, Izpildītājs novērš šo trūkumu 10 dienu laikā no tā atklāšanas dienas. Atklāto trūkumu novēršana neietekmē Vienošanās noteikto Preces piegādes termiņu, līdz ar ko neatbrīvo Izpildītāju no negatīvajām sekām, kas izriet no šā termiņa neievērošanas.
   4. Pasūtītājs ir tiesīgs atgriezt Preci, kuras neatbilstību Pasūtītāja prasībām nav bijis iespējams konstatēt Preces pieņemšanas brīdī, bet Izpildītājam ir pienākums to apmainīt pret derīgu viena mēneša laikā no preču pavadzīmes-rēķina abpusējās parakstīšanas dienas.
   5. Izpildītājs uzņemas atbildību par piegādātās Preces atbilstību Pasūtītāja prasībām un iepirkuma grozā minētajām īpašībām.
   6. Izpildītājs garantē piegādātās Preces kvalitāti un nodrošina Preces ražotāja garantijas saistību izpildi attiecībā uz visām piegādātajām Precēm tādos termiņos un apjomā, kādā to deklarē šo Preču ražotājs.
7. **Pasūtītāja pienākumi**
   1. Samaksāt tiesiskā darījuma summu Izpildītājam par kvalitatīvas, Pasūtītāja prasībām atbilstošas, kvalitatīvas Preces piegādi saskaņā ar Vienošanās nosacījumiem.
   2. Nelikt Izpildītājam šķēršļus Vienošanās nosacījumu izpildei.
   3. Pieņemt Preci, parakstot Izpildītāja iesniegto preču pavadzīmi-rēķinu, ja Izpildītājs ir piegādājis kvalitatīvu, Pasūtītāja prasībām atbilstošu Preci bez jebkādiem defektiem Vienošanās noteiktajā kārtībā.
   4. Nodrošināt objektīvu un taisnīgu procedūrutiesisku darījumu slēgšanai saskaņā ar Vienošanās paredzētajām prasībām.
   5. Savlaicīgi un pēc būtības sniegt informāciju Izpildītājiem par Vienošanās darbību.
8. **IZPILDĪtāju pienākumi**
   1. Piegādāt Pasūtītāja prasībām atbilstošu kvalitatīvu Preci saskaņā ar Pasūtījuma un Vienošanās nosacījumiem, ievērojot Preces transportēšanas noteikumus.
   2. Nodot Pasūtītāja īpašumā Preces ražotāja, kontrolējošās iestādes vai citas institūcijas izsniegtos dokumentus, kas apliecina Preces atbilstību noteiktiem standartiem, izskaidro Preces darbības principus un/vai drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Preces ekspluatācijas laikā (sertifikāti, darba instrukcijas u.c.).
   3. Nodot Preci Pasūtītājam, parakstot preču pavadzīmi-rēķinu.
   4. Pēc Pasūtītāja pieprasījuma iespējami ātrāk sniegt papildu informāciju par piedāvājumā vai katalogā norādītajiem aspektiem.
   5. Ievērot patiesas un godīgas konkurences principus Vienošanās laikā.
9. **Vienošanās izmaiņas, atkāpšanās no Vienošanās**
   1. Jebkuras izmaiņas Vienošanās tekstā stājās spēkā tikai tad, kad tās ir noformētas rakstveidā un tās ir akceptējuši Pasūtītājs un Izpildītāji.
   2. Pasūtītājam ir tiesības vienpusēji atkāpties no Vienošanās, ja ir zudusi vajadzība pēc Vienošanās priekšmeta.
   3. Pasūtītājam ir tiesības vienpusēji atkāpties no Vienošanās ar konkrētu Izpildītāju, atstājot to spēkā ar citiem Izpildītājiem, ja šis Izpildītājs apzināti sniedzis nepatiesu informāciju Pasūtītājam, nav ievērojis godīgas konkurences principus, Vienošanās laikā divas vai vairāk reizes nespēja nodrošināt atbilstošu Vienošanās izpildi, vai arī veicis citas prettiesiskas darbības*.*
   4. Pasūtītājam vienpusēji atkāpjoties no Vienošanās, Pasūtītājs par to rakstveidā brīdina attiecīgu (-us) Izpildītāju (-us) vismaz 1 (vienu) mēnesi iepriekš.
10. **Strīdu risināšanas kārtība**
    1. Jebkuri no Vienošanās izrietoši strīdi, kas rodas starp Pasūtītāju un Izpildītāju, tiek sākotnēji risināti savstarpēju sarunu ceļā.
    2. Ja strīdu nav iespējams risināt sarunu ceļā, tas tiek risināts Latvijas Republikas tiesā saskaņā ar attiecīgajiem normatīvajiem aktiem.
11. **Nepārvarama vara**
    1. Līdzēji tiek atbrīvoti no Vienošanās nosacījumu izpildes, ja tā cēlonis ir nepārvarama vara – no Līdzēju gribas neatkarīgi notikumi, kuru iestāšanās nav atkarīga no Līdzēju gribas un iespējām tos kontrolēt, un kuru rezultātā Vienošanos vairs nav iespējams izpildīt. Pie šādiem notikumiem ir pieskaitāmi arī, bet ne tikai, stihiskas nelaimes (dabas katastrofas), streiki, karadarbība, būtiskas un neparedzamas izmaiņas likumdošanas aktos, valsts un pašvaldību varas institūciju izdotie normatīvie akti un lēmumi ciktāl tie ir attiecināmi uz Līdzējiem.
    2. Līdzējs, kurš nepārvaramās varas dēļ nevar izpildīt savas saistības, 3 (trīs) darba dienu laikā par to informē otru Līdzēju, un iesniedz kompetentas iestādes izziņu par nepārvaramas varas faktu, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.
    3. Ja nepārvaramas varas apstākļu dēļ Vienošanāsnedarbojas ilgāk par 3 (trīs) mēnešiem, katram Līdzējam ir tiesības atteikties no tās izpildes, par to rakstveidā brīdinot otru Līdzēju vismaz 15 (piecpadsmit) darba dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies šīs Vienošanās laušanas rezultātā.
12. **Līdzēju atbildība un citi nosacījumi**
    1. Līdzēji ir atbildīgi par savu no Vienošanās izrietošo saistību izpildi, un tiem ir pienākums savstarpēji atlīdzināt zaudējumus, kas ir radušies to vainas dēļ.
    2. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji, vai kāds no Vienošanās minētajiem Līdzēja rekvizītiem, telefona, faksa numurs, e-pasta adrese, adrese u.c., tad Līdzējs nekavējoties rakstiski paziņo par to otram Līdzējam*.* Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz Vienošanās un tā pielikumos minētajiem Līdzēju pārstāvjiem un to rekvizītiem.
    3. Līdzēju reorganizācija vai to vadītāju maiņa nav obligāts pamats Vienošanās pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, Vienošanās līgums ar otra Līdzēja piekrišanu var palikt spēkā un tā noteikumi tādā gadījumā ir saistoši Līdzēja tiesību un saistību pārņēmējam, ja aizstāšana notikusi atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
    4. Līdzēji par Vienošanās iepriekšējā apakšpunktā minētās situācijas iestāšanās iespējamību savstarpēji brīdina viens otru 1 (vienu) mēnesi iepriekš.
    5. Ar Vienošanās izpildi saistītos jautājumus risina šādi Līdzēju pilnvarotie pārstāvji:
       1. Pasūtītāja pilnvarotais pārstāvis ir \_\_\_\_\_\_\_\_\_\_\_\_\_\_\_\_\_\_\_;
       2. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;
       3. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_.
    6. Līdzēju pilnvarotajiem pārstāvjiem ir šādas tiesības un pienākumi:

13.6.1. nosūtīt un saņemt piedāvājumu Vienošanās noteiktajā kārtībā;

13.6.2. nodot un pieņemt Preci, pārbaudot tās stāvokli un atbilstību Vienošanās un tiesiskā darījuma noteikumiem, iesniegt, pieņemt un parakstīt preču pavadzīmi-rēķinu, kā arī Vienošanās noteiktajos gadījumos atteikt to darīt;

13.6.3. risināt jautājumus, kas saistīti ar nekvalitatīvu piegādes pakalpojumu sniegšanu.

* 1. Ar tiesiskā darījuma slēgšanu Vienošanās tekstā jāsaprot attiecīgas Preces piegādes Līdzēju abpusējs saskaņā ar Vienošanās noteikumiem izdarīts apstiprinājums (akcepts), ar kuru starp Līdzējiem ir panākta vienošanās par Preces piegādes kā tiesiskā darījuma sastāvdaļām. Šāda tiesiskā darījuma noteikumus veido Vienošanās.
  2. Vienošanās ir sagatavota uz \_\_\_\_\_\_\_\_ lapām ar 3 (trīs) pielikumiem, 3 eksemplāros ar vienādu juridisko spēku. Pie katra no Līdzējiem glabājas 1 (viens) Vienošanās eksemplārs.
  3. Pie šīs vienošanās ir pievienoti šādi pielikumi, kas ir tās neatņemamas sastāvdaļas:
     1. Pielikums Nr.1 – **Pasūtītāja iepirkuma grozs;**
     2. Pielikums Nr.2 - **Izpildītāju iesniegtie tehniskie un finanšu piedāvājumi**;
     3. Pielikums Nr.3 - **Informācija par Izpildītāju mazumtirdzniecības vietām.**

|  |  |
| --- | --- |
| **PASŪTĪTĀJS:**  SIA „Daugavpils ūdens”  Ūdensvada iela 3, Daugavpils, Latvija  Pasta indekss: LV-5401  Reģ.Nr.41503002432  PVN kods: LV41503002432  Banka: Swedbank AS  Bankas kods: HABALV22  Konts: LV65 HABA 0001 4080 5086 0  **Pasūtītāja vārdā:**  **SIA „Daugavpils ūdens”**  valdes loceklis Ģirts Kolendo  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Paraksts, parakstīšanas vieta un datums | **IZPILDĪTĀJS:**  *<komersanta firma>*  *<adrese>*  Pasta indekss: *<Pasta indekss>*  Reģ.Nr. *<Reģ.Nr.>*  PVN kods: *<PVN kods>*  Banka: *<banka>*  Bankas kods: *<bankas kods>*  Konts: *<konta numurs>*  **Izpildītāja vārdā:**  ***<komersanta firma>***  *<pārstāvja amats, vārds, uzvārds>*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Paraksts, parakstīšanas vieta un datums |